
RADVILIŠKIO RAJONO SAVIVALDYBĖS TARYBA

SPRENDIMAS
DĖL BUTO PIRKIMO SOCIALINIO BŪSTO FONDO PLĖTRAI RADVILIŠKIO RAJONO SAVIVALDYBĖJE 


2025 m.                      d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 ir 23 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos paramos būstui įsigyti ar išsinuomoti įstatymo 14 straipsnio 4 dalimi, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ 67 punktu, Radviliškio rajono savivaldybės tarybos 2025 m. vasario 13 d. sprendimu Nr. T-557 „Dėl Radviliškio rajono savivaldybės 2025–2027 metų biudžeto patvirtinimo“ bei atsižvelgdama į komisijos, sudarytos Radviliškio rajono savivaldybės administracijos direktoriaus 2025 m. birželio 12 d. įsakymu Nr. A-296 (8.2 E) „Dėl socialinių būstų pirkimo komisijos sudarymo, komisijos darbo reglamento ir socialinių būstų pirkimo ekonominio ir socialinio pagrindimo patvirtinimo“ 2025 m. liepos 23 d. posėdžio protokolą Nr. 1-8, Radviliškio rajono savivaldybės taryba nusprendžia:
.	Pirkti Radviliškio rajono savivaldybės socialinio būsto fondo plėtrai skelbiamų derybų būdu pasiūlytą (duomenys neskelbiami) nuosavybės teise priklausantį 76,05 kv. m butą su rūsiu, unikalus numeris (duomenys neskelbiami), statybos metai – 1991 m, esantį (duomenys neskelbiami) už 53 000,00 Eur (penkiasdešimt tris tūkstančius eurų). 
.	Įgalioti Radviliškio rajono savivaldybės administracijos direktorių sudaryti įsigyjamo turto pirkimo–pardavimo sutartį ir pasirašyti kitus su įsigyjamu turtu susijusius dokumentus.
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           


RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL BUTO PIRKIMO SOCIALINIO BŪSTO FONDO PLĖTRAI RADVILIŠKIO RAJONO SAVIVALDYBĖJE“ 
AIŠKINAMASIS RAŠTAS

2025-07-28
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Pagrindinė problema – nepakankamas socialinio būsto poreikio tenkinimas. 
Tikslai ir uždaviniai – socialinio būsto fondo plėtra, siekiant efektyviau vykdyti savarankiškąją savivaldybės funkciją, aprūpinant asmenis (šeimas) socialiniu būstu ir sudarant jiems tinkamas sąlygas gyventi.
Lietuvos Respublikos valstybės paramos būstui įsigyti ar išsinuomoti įstatyme nustatyta, kad savivaldybių socialinio būsto fondo plėtra finansuojama iš valstybės biudžeto tikslinių asignavimų ir savivaldybės lėšų, statant naujus arba rekonstruojant ir pritaikant būsto paskirčiai esamus pastatus, taip pat perkant ar kitokiu būdu teisėtai įsigyjant gyvenamuosius namus, jų dalis, butus.
Radviliškio rajono savivaldybės administracija, vadovaudamasi Lietuvos Respublikos valstybės paramos būstui įsigyti ar išsinuomoti įstatymu, parduoda savivaldybės butus jų nuomininkams, todėl mažėja savivaldybės turimas gyvenamojo būto fondas. Gautos lėšos pardavus savivaldybės būstą gali būti naudojamos tik socialinio būsto fondo plėtrai. 
Radviliškio rajono savivaldybės tarybos 2025 m. vasario 13 d. sprendimu Nr. T-557 „Dėl Radviliškio rajono savivaldybės 2025–2027 metų biudžeto patvirtinimo“ (su visais galiojančiais pakeitimais) socialinio būsto fondo plėtrai numatyta 219 127,64 Eur.
2025 m. birželio 17 d. Radviliškio rajono savivaldybės administracijos direktoriaus įsakymu Nr. A-305 (8.2 E) patvirtintomis Radviliškio rajono savivaldybės socialinių būstų pirkimo sąlygomis (toliau – Pirkimo sąlygos) skelbiamų derybų būdu bus perkami 5 butai: trys vieno kambario butai (vienas iš jų Šeduvos mieste, du Radviliškio mieste), vienas trijų kambarių butas Radviliškio mieste ir vienas keturių kambarių butas Radviliškio mieste.
.  Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Šiuo metu socialinio būsto įsigijimo savivaldybės nuosavybėn tvarką reglamentuoja Lietuvos Respublikos valstybės ir savivaldybių turto valdymo, naudojimo ir disponavimo juo įstatymas (toliau – Įstatymas), Lietuvos Respublikos paramos būstui įsigyti ar išsinuomoti įstatymas ir Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašas (toliau – Aprašas), patvirtintas Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“. 
Radviliškio rajono savivaldybės administracija, vadovaudamasi Aprašo reikalavimais, skelbiamų derybų būdu vykdė būsto pirkimo procedūras. Šiuo tarybos sprendimo projektu siūlomo pirkti buto pasiūlymo kaina yra mažiau nei 10 procentų didesnė už nekilnojamojo turto masinio vertinimo metu nustatytą nekilnojamojo turto vidutinę rinkos vertę, viešai skelbiamą turto vertintojo interneto svetainėje www.registrucentras.lt, kuri sudaro 52 700 eurų, todėl individualus turto vertinimas siūlomam pirkti butui nebus atliekamas. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – socialinio būsto fondo išplėtimas. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Skelbiamų derybų būdu gauto pasiūlymo pradinė ir galutinė po derybų pardavimo kaina yra 53 000 Eur (penkiasdešimt trys tūkstančiai eurų). Vadovaujantis Aprašu ir Pirkimo sąlygomis įsigyjant nuosavybėn socialiniam būstui skirtus nekilnojamuosius daiktus, nekilnojamojo daikto individualus vertinimas atliekamas tik tais atvejais, kai socialiniam būstui skirtų nekilnojamųjų daiktų įsigijimo nuosavybėn kaina yra didesnė už nekilnojamojo turto masinio vertinimo metu nustatytą nekilnojamojo turto vidutinę rinkos vertę, viešai skelbiamą turto vertintojo interneto svetainėje www.registrucentras.lt, daugiau kaip 10 procentų. Patikrinus išsiaiškinta, kad perkamo buto 2025 m. sausio 1 d. masinio vertinimo metu nustatyta nekilnojamojo turto vidutinė rinkos vertė yra 52 700 eurų (tai sudaro 0,57 proc. skirtumą nuo pasiūlymo kainos), todėl individualus turto vertinimas siūlomam pirkti butui nebus atliekamas.
Perkamo buto kaina – 53 000 eurų bus sumokėta iš Radviliškio rajono savivaldybės biudžeto lėšų, skirtų socialinio būsto fondo plėtrai. Pirkimo–pardavimo sutarties sudarymo išlaidos bus apmokėtos pardavėjo.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projekto vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                                   Justė Kriuklienė
